Bikini atoloiko bandera

Bikini atoloiko bandera Bikini atoloiak 1987an hartu zuen bandera da, Ameriketako Estatu Batuetako banderaren itxura duena eta atoloiaren XX. mendeko historia latza adierazten duena.

 Aldarrikapenaren arrazoia 
1946 eta 1958 artean AEBk zazpi test nuklear egin zituzten Bikini atoloian guztira 23 bonba jaurtiz. 1954. urtean Castle Bravo izeneko hidrogeno bonba jaurti zuten eta uharteko biztanleak kutsatzeaz gain hiru uharte desagertarazi baitzituen. Aldez aurretik bikinitarrei atoloia utzi eta bi uhartetan errefuxiatzeko eskatu zitzaien eta bikinitar buruzagiak atoloia uzterakoan "Dena Jainkoaren eskutan dago" esaldia esan zuen.

Bikinitarrek uste dute Estatu Batuak haiekiko zorretan daudela eta hori aldarrikatzeko sortu zuten sinbolismoz beteriko bandera hau.

 Diseinua 
Ameriketako Estatu Batuetako banderaren itxura du. Laukizuzen urdinean 23 izar daude, Bikini atoloia osatzen zuten 23 uharteak hain zuzen ere. Estatu Batuetako banderari jarraituz lerro gorriak eta zuriak txandakatzen dira banderaren gainerako espazioan. 

Goialdean dauden hiru izar beltzek hidrogeno bonbaren ondorioz desagerturiko uharteak ordezkatzen dituzte. Azpialdeko lerro zuri batean MEN OTEMJEJ REJ ILO BEIN ANIJ esaldia ageri da, "Dena Jainkoaren eskutan dago" esaldia hain zuzen ere. Haren jarraian dauden bi izarrek 167 bikinitarrak eramanak izan ziren bi uharteak ordezkatzen dituzte, Kili uhartea eta Ejit uhartea, biak ala biak Bikini atoloitik oso urrun, banderan adierazten den bezala.

 Erreferentziak 

 Kanpo estekak 

Kategoria:Banderak
Kategoria:Marshall Uharteak
Kategoria:Marshall Uharteetako historia